stanford-oval/wikipedia huggingface dataset:
ארז'בט פורגאץ'-האן
לקריאה נוספת

Hunga-Art.hu
Artportal.hu
לקסיקון ביוגרפי הונגרי 1978–1991
חיי. דיוקן עצמי של אמנות הונגרית חדשה (בודפשט, 1945)
רבינובסקי מ': אמניות, נשים, 1945/7.
רבינובסקי מ': על פסלת ~, הונגרים, 1946/11.
רבינובסקי מ': משרד התרבות, 1949/1.
לקסיקון נשים הונגריות. על ידי מרגיט בוזאי (בודפשט, 1931)
לקסיקון אמנות הונגרית בת זמננו. ISBN 963-8477-44-X
לקסיקון קטן של אמנות הונגרית. עורכת הראשית אגנש קורבר. 2002
הלקסיקון של העידן האחרון של הונגריה. בודפשט, 1930.
הלקסיקון ההונגרי הגדול. ISBN 963-85773-9-8
לקסיקון פץ'. 2010 ISBN 978-963-06-7919-0
הלקסיקון החדש של רוואי. 2001 ISBN 963-927-241-8
לקסקון ביוגרפי חדש מסת"ב 963-547-414-8
הערות שוליים

1 2  Halálesete bejegyezve a Bp. VIII. ker. állami halotti akv. 104/1954. folyószám alatt
1 2  Születése bejegyezve a Bp. VI. ker. állami születési akv. 1014/1897. folyószáma alatt
↑  "Hann Lajos halotti bejegyzése a Budapest VIII. kerületi polgári halotti akv. 2980/1944. folyószáma alatt".
↑  "Léderer Jozefa halotti bejegyzése a Budapest XIII. kerületi polgári halotti akv. 1596/1941. folyószáma alatt".
↑  "Szaplonczay-Mihalovits Miklós és Hann Erzsébet házasságkötési bejegyzése a cinkotai polgári házassági akv. 109/1919. folyószáma alatt".
| --- | --- |
בקרת זהויות :  SUDOC: 244873550  VIAF: 7652159478220527990006   WorldCat (עם VIAF): 7652159478220527990006
ויקיפדיה הסלובנית

| --- | --- |


 סוג:  אנציקלופדיית אינטרנט חופשית
 הקמה:  8 במרץ 2002 
 בעלות:  קרן ויקימדיה 
 שפה:  סלובנית 
 הרשמה:  לא חובה
 ערכים:  188,498
 https://sl.wikipedia.org/ 
 הסטטיסטיקה של ויקיפדיה הסלובנית
  סטטיסטיקת צפיות של ויקיפדיה הסלובנית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הסלובנית (בסלובנית: Slovenska Wikipedija) הוא הגרסה בשפה הסלובנית של ויקיפדיה, המופעלת על ידי קרן ויקימדיה. האתר פעיל מאז 26 בפברואר 2002, וביולי 2007 הגיע האתר להישג של 50,000 ערכים.
נכון ל-26 בינואר 2025 ישנם בוויקיפדיה הסלובנית 188,498 ערכים ו-402 משתמשים פעילים.
ויקיפדים פעילים בסלובניה אף משתתפים בדיונים על ויקיפדיה (הן באופן כללי והן בשפה הסלובנית) בתקשורת הלאומית.
נקודות לציון

פרק זה טעון עדכון. אנא תרמו לוויקיפדיה .
18 ביוני 2002- נכתב הערך ה-100
30 בספטמבר 2003 - נכתב הערך ה-1,000
7 בפברואר 2005 - נכתב הערך ה-10,000
17 בדצמבר 2005 - נכתב הערך ה-20,000
17 ביולי 2007 - נכתב הערך ה-50,000
15 באוגוסט 2010 - נכתב הערך ה-100,000
הערות שוליים

↑  All Wikipedias ordered by number of articles.
↑  "Jani Melik in Jernej Polajnar - administratorja slovenske Wikipedije" (in Slovenian). Nočni obisk. September 19, 2010. RTV Slovenija. Radio Slovenija, 1. program. http://tvslo.si/predvajaj/jani-melik-in-jernej-polajnar-administratorja-slovenske-wikipedije/ava2.88223604/. Retrieved June 2, 2011.
↑  Upelj, Boris (27 בספטמבר 2010). "Najbolj obsežen seznam vprašanj in odgovorov na svetu prosi za pomoč". Dnevnik (בסלובנית). נבדק ב-2 ביוני 2011. {{cite news}}:  (עזרה)
| ויקיפדיות לפי מספר ערכים (64,324,361) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
הנמלה של לנגטון

הנמלה של לנגטון אחרי 11,000 צעדים. הנקודה האדומה מראה את מיקום הנמלה.
הנמלה של לנגטון היא מכונת טיורינג דו-ממדית עם סט פשוט מאוד של כללי התנהגות אבל תוצאה מורכבת. היא הומצאה על ידי כריס לנגטון בשנת 1986 ופועלת על סריג מרובע של תאים שחורים ולבנים. בשנת 2000 הוכח כי הנמלה של לנגטון היא שלמה-טיורינג, כלומר בכוחה לדמות מכונת טיורינג כלשהי. לנמלה של לנגטון יש גרסאות שונות, כגון טיורמיטים שמוסיפים יותר צבעים ויותר מצבים.
חוקים

בריבוע לבן הנמלה פונה 90° ימינה, מחליפה את הצבע של המשבצת שעליה היא עומדת ונעה משבצת אחת קדימה.
בריבוע שחור הנמלה פונה 90° שמאלה, מחליפה את הצבע של המשבצת שעליה היא עומדת ונעה משבצת אחת קדימה.
הנמלה של לנגטון יכולה להיות מתוארת גם כאוטומט תאי, שבו הרשת היא בצבעים שחור או לבן ויש לו את המרובע "הנמלה" שהוא אחד משמונה צבעים שונים שהוקצו לשינוי השילוב של המשבצות וכיוון תנועה נוכחי.
מצבי התנהגות

כללים פשוטים אלה מובילים להתנהגויות מורכבות. כאשר מתחילים ברשת לבנה לחלוטין ניתן לזהות שלושה מצבי התנהגות המתרחשים זה לאחר זה:
פשטות. במהלך כמה מאות המהלכים הראשונים שלה הנמלה יוצרת דפוסים מאוד פשוטים ולעיתים קרובות סימטריים.
כאוס. לאחר כמה מאות מהלכים, דפוס גדול ולא סדיר של ריבועים שחורים ולבנים מופיע. מסלול הנמלה נראה לכאורה אקראי עד לכ-10,000 צעדים.
סדר מתהווה. לבסוף הנמלה מתחילה לבנות דפוס חוזר ונשנה, המכונה "כביש", של 104 צעדים שחוזרים על עצמם זמן בלתי מוגבל.
כל התצורות הראשוניות הסופיות שנבדקו הגיע בסופו של דבר לאותו דפוס חוזר על עצמו, המצביעות על כך ש"הכביש" הוא המשכה של כל מסלול של הנמלה של לנגטון, אבל אף אחד לא הצליח להוכיח שזה נכון לכל התצורות הראשוניות. ידוע רק שהמסלול של הנמלה הוא תמיד חסר גבולות, ללא קשר לתצורה הראשונית - דבר זה ידוע כמשפט כהן-קונג.
גרסאות במספר רב של צבעים

גרג טורק וג'ים פרופן חשבו על הרחבה פשוטה של הנמלה של לנגטון. במקום שני צבעים ניתן לשים כל מספר של צבעים, כשסדר הצבעים מחזורי, ופיתחו שיטה פשוטה למתן שמות: לכל אחד מהצבעים ניתנת אות "L" או "R" שמסמלות את כיוון התנועה של הנמלה. לפי שיטה זו הנמלה של לנגטון היא "RL". חלק מהנמלים של לנגטון בשיטה זו יוצרים דפוסים סימטריים פעם אחר פעם. אחת הדוגמאות הפשוטות לנמלה כזו היא הנמלה "RLLR". תנאי אחד היוצר מצב זה הוא שהשם של הנמלה נראה כרשימה מחזורית, כלומר שהוא מורכב מזוגות רצופים של "LL" או "RR".
דפוסי דוגמה של גרסאות מרובות צבע של הנמלים של לנגטון:
RLR: גדל בתוהו ובוהו. לא ידוע אם נמלה זו מייצרת אי פעם "כביש".
LLRR: גדל באופן סימטרי.
LRRRRRLLR: ממלא את חלל המרצפות סביב עצמו.
LLRRRLRLRLLR: יוצר כביש מפותל.
RRLLLRLLLRRR: יוצר צורה של משולש מלא שגדל וזז.
L2NNL1L2L1: יוצר רשת משושה, גדלה במעגל.
L1L2NUL2L1R2: יוצר רשת משושה, צמיחה בספירלה.
טיורמיטים

גרסה נוספת של הנמלים של לנגטון היא לאפשר מצבים מרובים של מכונות טיורינג - כאילו לנמלה עצמה יש צבע שיכול להשתנות. נמלים אלו נקראות טיורמיטים, הלחם של "טרמיטי מכונת טיורינג" (באנגלית:"Turing machine termites"). התנהגויות נפוצות שלהם כוללות יצירת כבישים, צמיחה של כאוס וצמיחה בספירלה.
דוגמאות לטיורמיטים:
צמיחה ספירלית
ייצור של כביש לאחר תקופה של צמיחה כאוטית.
צמיחה של תוהו ובוהו עם מרקם ייחודי.
צמיחה עם מרקם ייחודי תוך כדי הרחבת המסגרת.
בניית ספירלת פיבונאצ'י.
גרסאות במספר רב של נמלים

מספר רב של נמלים של לנגטון יכולות להתקיים במישור דו־ממדי יחדיו, ויכולות ליצור יחד אוטומטים שבונים מספר רב של בניינים מורכבים. אין צורך לפתור בעיות כגון הימצאות שתי נמלים באותה המשבצת, מכיוון ששתיהן משנות את המשבצת באותה הצורה.
טיורמיטים מרובים יכולים להתקיים במישור דו־ממדי יחדיו, כל עוד יוצרים כללים למקרה בו הם נפגשים. אד פג' ג'וניור המציא גרסה שבה הנמלים יכולות לפנות גם ימינה וגם שמאלה, יש נמלים שיכולות להתפצל ויש נמלים שמשמידות אחת את השנייה כשהם נפגשות.
ראו גם

משחק החיים (אוטומט תאי)
טיורמיט
התולעים של פטרסון
אנימציה של 200 הצעדים הראשונים של הנמלה של לנגטון
ועידת המרידיאן הבין-לאומית

| --- | --- |

 עיר:  וושינגטון די. סי.
 מדינה:  ארצות הברית ארצות הברית
 תאריכים:  1 באוקטובר 1884 – 1 בנובמבר 1884 (32 ימים)
 תוצאה:  יצירת זמן אוניברסלי   הסכמה על קו גריניץ' כתקן בינלאומי לקו אורך 0°.
 נשיא:  כריסטופר ריימונד פרי רוג'רס
ועידת המרידיאן הבין-לאומית נערכה באוקטובר 1884 בוושינגטון, ארצות הברית, והתכנסה כדי לקבוע מוסכמה בינלאומית לקו מרידיאן. הכנס נערך לבקשתו של נשיא ארצות הברית צ'סטר ארתור.
נושא הכנס היה בחירה של "מרידיאן (קו אורך) כנקודת ייחוס אפס משותפת של קווי אורך והגדרת סטנדרטים של חישוב זמן ברחבי העולם". הוועידה הביאה לבחירת קו גריניץ' כסטנדרט בינלאומי למעלות אורך, כאשר הוא מוגדר כנקודת אפס.
משתתפים

בוועידה השתתפו 26 מדינות שיוצגו על ידי 41 נציגים.
האימפריה האוסטרו-הונגרית האימפריה האוסטרו-הונגרית
ברזיל (1870–1889) האימפריה הברזילאית
צ'ילה צ'ילה
קולומביה קולומביה
קוסטה ריקה קוסטה ריקה
דנמרק דנמרק (נעדרה)
צרפת צרפת
הקיסרות הגרמנית הקיסרות הגרמנית
בריטניה כולל נציגים:
הודו הבריטית הראג' הבריטי
קנדה (1868-1921) קנדה הבריטית
גואטמלה גואטמלה
הוואי הוואי
איטליה (1861–1946) איטליה
יפן יפן
ליבריה ליבריה
מקסיקו מקסיקו
הולנד הולנד
האימפריה העות'מאנית האימפריה העות'מאנית
פרגוואי (1842–1954) פרגוואי
רוסיה רומנוב שושלת רומנוב
אל סלוודור
הרפובליקה הדומיניקנית הרפובליקה הדומיניקנית
האיחוד השוודי-נורווגי האיחוד השוודי-נורווגי
שווייץ שווייץ
ארצות הברית
ארצות הברית של ונצואלה
גנומיקה השוואתית

גנומיקה השוואתית (באנגלית: Comparative genomics) הוא תחום משנה בגנומיקה, העוסק בניתוח הרצף והמיקום הכרומוזומי של גנים בעלי אותו תפקיד ומידע גנטי בין יצורים שונים (גנים אורתולוגיים), התחקות אחר ההבדלים ביניהם, הארגון שלהם בגנום והבנת מקורם. פן מרכזי של המחקר בתחום מבוסס על השוואת המיקום הכרומוזומי של קבוצות גנים (סינטניה) והשוואת ארגון וסדר החומר הגנטי בכרומוזומים ממינים שונים. השוואה זו מאפשרת לקבל תמונה של התהליכים והשינויים הגנומיים שקרו במהלך האבולוציה ולהבין פונקציות ותהליכים ביולוגיים שפועלים על גנומים לאור התאמה לנישה האקולוגית הספציפית של יצורים שונים. חקר הגנומיקה ההשוואתית עוסק גם בשינויים אבולוציוניים וזיהוי גנים שמורים, או גנים המעניקים לכל אורגניזם את התכונות הייחודיות שלו בקרב מינים שונים, ובפיתוח היפותזות לגבי שינויים אפשריים בבקרה של גנים אלה.
השימוש בשיטות ריצוף מתקדמות מאפשר להתחקות אחר הדינמיקה האבולוציונית של פונקציות מולקולריות ותהליכים ביולוגיים, ולזהות סמנים גנומיים אשר מסייעים בהשוואה בין גנומים. סמנים אלה יכולים להיות גנים מקודדי חלבון, גנים מקודדי רנ"א, רצפים לא מקודדים, פסאודוגנים, ואלמנטים רגולטוריים, ונקראים עוגני סינטניה (synteny anchors).
היסטוריה

גנומיקה השוואתית יושמה לראשונה לגבי ריצופי גנומים של וירוסים בשנות השמונים של המאה ה-20, שבמהלכן נצברו גנומים שלמים של מגוון וירוסים קטנים של צמחים, בעלי חיים, בקטריה ובקטריופאג'ים. אחד הממצאים באנליזות הראשונות בתחום היה, שרטרו-וירוסים (נגיפים בעלי גנום מבוסס רנ"א) חולקים את האנזים רוורס טרנסקריפטאז' – אנזים בעל יכולת להשתמש ברצף רנ"א כתבנית ליצירת רצף דנ"א (בדיוק ההפך מתהליך התיעתוק), עם שתי קבוצות של וירוסי דנ"א ממשפחות ה-hepadnaviruses (כולל Hepatitis B virus) וה-caulimoviruses המדביקים צמחים. אנליזה נוספת חשפה כי וירוסים קטנים של רנ"א המדביקים חיות (כמו נגיף הפוליו, נגיף מחלת הפה והטלפיים) ואלו שמדביקים צמחים (כמו וירוס ה-CPMV) חולקים רצפים דומים שמאפשרים את זיהוי הגנים האורתולוגיים ואת הסדר של חלק מהגנים בגנומים שלהם.
ב-1986 נעשה מחקר הגנומיקה ההשוואתית הראשון בהיקף רחב יותר, אשר חקר את היחסים בין גנומים שמכילים יותר ממאה גנים כל אחד. במחקר זה הושווה גנום חדש שרוצף מנגיף הווריצלה-זוסטר (הגורם לשלבקת חוגרת) לרצפים של גנום הווירוס Epstein-Barr (הגורם למחלת הנשיקה).
הגנום הראשון השלם שרוצף של אורגניזם תאי היה של הנגיף Haemophilus influenzae, ב-1995. מאז פרסומו של המאמר השני על החיידק הטפילי Mycoplasma genitalium באותה שנה, התקבלו דיווחים על גנומים חדשים בנוגע למחקרי גנומיקה השוואתית שסללו את הדרך להבנת המבנה והפעילות של הגנום של יצורים אלה.
ב-1997 נעשתה השוואה של הגנומים הראשונים המרוצפים בשלמותם שהראתה שסדר גנים שמור פחות מרצפי חלבון. לדוגמה, השוואה של גנומים מהחיידקים בעלי קרבה אבולוציונית Mycoplasma genitalium ו-Mycoplasma pneumoniae גילתה כי שני הגנומים מורכבים מ-6 מקטעים גדולים עם ארגון דומה של גנים, אם כי סדר ששת המקטעים שונה בין שני הגנומים.
פרויקט הגנום האנושי תרם למחקר הגנומיקה ההשוואתית, שכן לאחר פרסום הטיוטה הראשונה של גנום האדם בשנת 2001, התפתחו טכנולוגיות ריצוף מתקדמות, הפחיתו את עלות ריצוף גנומים שלמים, ובכך הפכו את ריצוף הגנום לשיטה נפוצה וזולה יחסית. כך, קיימים כיום מאות רצפי גנומים שלמים מבני אדם המייצגים את האוכלוסיות המרכזיות ברחבי העולם. במקביל, ב-2002 רוצף גנום העכבר באיכות גבוהה, אשר אפשר השוואת גנום האדם לזה של העכבר, איתור גנים אורתולוגיים ומקטעים סינטניים. כך ניתן היה לגבש תובנות לגבי ההומולוגיה הקיימת בין גנומי האדם והעכבר: חוקרים הסיקו שבמהלך ה-75–80 מיליון שנה מאז התפצלות האדם מעכבר, ארגון וסדר הגנים נשמר בסקלה הרחבה ו-90% מגנום האדם נמצא הומולוגי לעכבר. נמצא כי אזורי הסינטניה השמורה מכילים הרבה גנים מכרומוזום אדם ההומולוגים לגנים על כרומוזום עכבר, לעיתים בסדר מאוד דומה . לדוגמה, כרומוזום 10 בעכבר מורכב ממקטעים מכרומוזומים שונים בבני אדם.
התקדמות שיטות הריצוף, והזמינות של רצפים מהגנום השלם, אפשרו זיהוי גנים וחיזוי הפונקציות שלהם בפלח המינים שהמידע על הרצפים שלהם עדיין מוגבל, ובכך לפצות באופן חלקי על החוסר בנתונים ניסויים. בנוסף, המחקר בתחום הביא לתובנות בהקשר של אבולוציית גנום החולייתנים וגנום האדם בפרט, ופתח דלת להבנת אבולוציית אדם, מחלות והקשר ביניהם.
השפעת הגנומיקה ההשוואתית על הבנת תהליכים אבולוציוניים

ישנם תהליכים ושינויים גנומים רבים שקרו במהלך האבולוציה:
השפעת הגנומיקה ההשוואתית על הבנת תהליכים אבולוציוניים > שינויים בסידורי גנום, הכפלה של רצפי גנים, התרחבות או הצטמצמות של משפחות גנים

אחת הדרכים להבנת היחסים האבולוציוניים בין יצורים שונים היא בניית עצים פילוגנטיים המאפשרת השוואה בין הגנומים שלהם. מינים קרובים יותר חולקים יותר גנים משותפים. עם זאת, מינים מרוחקים צפויים לאבד חלק מהגנים שהורשו מהאב קדמון המשותף. ישנם אורגניזמים קרובים בעלי מספר שונה של גנים. לדוגמה, מספר הגנים בגנום החיידק E. coli K-12 גדול פי שבעה מזה של הכנימה Buchnera sp. דוגמה נוספת היא שמר האפייה (Saccharomyces cerevisiae), שמכיל לפחות אלפיים גנים פחות מפטריות שק רב תאיות. אנליזות השוואתיות בטפילים גילו, שהצטמצמות במספר גנים יכולה להוביל לחוסר במסלולים ביו-סינתטיים של חומצות אמינו, נוקלאוטידים וקו-פקטורים. כמו כן, בבני אדם וחולייתנים אחרים ישנו חוסר במסלולים ביו-סינתטיים ל-12 חומצות אמיניות. לתופעה זו קיים הסבר אבולוציוני: הגנים האחראיים על סינתזה לא נמצאים בשימוש במצב שבו חומרי המזון נגישים מהסביבה ולכן נעלמים במהלך האבולוציה. יתרה מכך, ברגע שאחד מהגנים נעלם, מופעלים לחצים אבולוציוניים כדי למנוע ביטוי גנים נוספים באותו מסלול על מנת להגן מהצטברות תוצרי ביניים מזיקים לתא. מחקרים נוספים מצאו, שהתרחבות משפחות גנים פרלוגיים (גנים בעלי דמיון ברצף, אבל לא בהכרח בפונקציה) יכולה ללמד על אבולוציית ענפים אבולוציוניים מסוימים, והיא אחד המנגנונים העיקריים להסתגלות והתאמה לסביבה. דוגמה להתרחבות שקשורה לתפקיד ספציפי באורגניזם היא תכונת הנמטודות C.elegans ליצור קולגן שנדרש לקוטיקולה.
השפעת הגנומיקה ההשוואתית על הבנת תהליכים אבולוציוניים > העברת גנים בין יצורים שאינם משתייכים לאותו המין

כבר בהשוואות הראשונות של רצפי גנומים ממינים שונים, התגלתה העובדה שישנה העברת גנים בין יצורים שלא מאותו המין ((lateral gene transfer)) השייכים לשושלות פילוגנטיות מרוחקות, למשל ב-E.coli עשרים וחמישה אחוזים מהגנום מורכב מגנים "זרים". באאוקריוטים ישנה העברה ויראלית וטרנספורמציה של דנ"א מהסביבה. תגליות אלו ואחרות הובילו לשינוי בתפיסה הביולוגית ולמחלוקת בנוגע לקיומו של עץ החיים. כמו כן גנים שונים יצרו עצים שונים,לכן אנליזה פילוגנטית לא מבוססת על עץ עבור מולקולה ספציפית (כמו רנ"א ריבוזומלי) אלא על כל המידע בגנומים.
השפעת הגנומיקה ההשוואתית על הבנת תהליכים אבולוציוניים > החלפה של גנים שאינם אורתולוגיים

הרעיון של החלפת גנים שאינם אורתולוגיים ((non-orthologous gene displacement) פותח בהקשר של מציאת סט גנים מינימלי לכל תא. לפיו, פעולות חיוניות מבוצעות באמצעות חלבונים שאינם אורתולוגיים בצורות חיים שונות. למשל, בהשוואת שני רצפי הגנומים הראשונים שרוצפו של הטפילים הפרוקריוטים H. influenzae ו-M.genitalium ניסו להגדיר סט גנים מינימלי חיוני לתאים תחת תנאים סביבתיים מועדפים. טפילים אלו שייכים לשושלות פילוגנטיות מרוחקות, הגנים שלהם הצטמצמו במהלך הסתגלותם לאורח החיים הטפילי והם חולקים גנים שמורים ששייכים ככל הנראה לסט מינימלי של גנים חיוניים. לעומת זאת, עבור פעולות חיוניות מסוימות (כמו גליצרול tRNA סינטאז), לא נמצאו זוגות גנים אורטולוגיים בשתי הבקטריות, כלומר התרחשה החלפת גנים שאינם אורתולוגיים דרך העברת גנים שאינם מאותו המין או גיוס אנזימים המבצעים את אותה פעילות אנזימטית (אבולוציה מקבילה).
יישומים

גנומיקה השוואתית מאפשרת שילוב של סוגים מידע גנומי שונים מאורגניזמים מגוונים. שילוב זה עושה שימוש באבולוציה על מנת להבין את המנגנון המולקולרי של תכונות (ומחלות) מורכבות. גישה זו עשויה להביא תועלת רבה להרחבת מושגי עולם החי ולמחקרים אקולוגיים, בעלת השפעות על חקלאות, ביוטכנולוגיה, וזואולוגיה ומשמשת ככלי למציאת ההבדלים בין מיני בעלי חיים וצמחים. בנוסף השיטה מובילה לחידוד ההבנה של הדרך בה התפתחו ענפים מסוימים בעץ החיים האבולוציוני, ולעיצוב אסטרטגיות חדשות לשימור מינים נדירים ומינים שמצויים בסכנת הכחדה.
כלים

אוסף הכלים לחוקרים ביולוגיים לביצוע מגוון אנליזות השוואתיות הלך וגדל עם השנים במקביל להתפתחות הטכנולוגיה ומאגרי הנתונים הגנומיים.
UCSC Browser – אתר המכיל אוסף רחב של גנומים של חולייתנים וחיות מודל יחד עם כלים לאנליזה ויזואלית של מידע, וניתוח נתונים.
ENSMBL project – פרויקט משותף של ה-EMBL–EBI ו-Welcome Trust Sanger Institute המייצר מאגרי נתוני נגישים של גנומים של חולייתנים ומינים אאוקריוטים.
VISTA – תוכניות ומאגרים של אנליזות השוואתיות של רצפים גנומים. יש שתי דרכים להשתמש ב-VISTA- ניתן לשים את הרצף שבידי המשתמש או לבחון יישורים קיימים של מינים שונים.
BlueJay Genome Browser – כלי ויזואלי לגנומים ואלמנטים שונים בגנום. משתמשים יכולים להעלות נתונים של ביטוי גנים לצורך ויזואליזציה וניתן להשוות גנומים.
(Genome Data Viewer(GDV – שרת גנומי התומך בחקר ואנליזות של יותר מ-600 אוספי גנומים אאוקריוטים של (Refseq (The reference sequence collection.
כלים > כלים לחקר הגנומיקה בפרוקריוטים

כתוצאה מעלייה בכמות הגנומים המיקרוביאלים הנגישים עלה הצורך בפיתוח גישות באנליזת הגנומים הללו בשיטות השוואתיות. בשנים האחרונות פותחו מספר כלים לחקר הגנומיקה השוואתית בפרוקריוטים:
MicrobesOnline – פלטפורמת גנומיקה השוואתית שפותחה על ידי JGI בשנת 2003. המטרה העיקרית היא לספק למשתמשים פתרון לאנליזות נתונים גנומים בשימוש בגישות פילוגנטיות.
(MBGD (The Microbial Genomes Database – פותחה ב-2003, כמאגר נתונים לגנומים מיקרוביאליים לאחסון מידע גנומי ותוצאות קלאסטרינג של גנים. היא מספקת תכונות של אנליזות השוואתיות לגנומי בקטריה.
(IMG/M (Integrated Microbial Genomes with Microbiome Samples – אחת מהפלטפורמות הגדולות שמכילה נתונים של רצפי בקטריה, ארכאה, ומיקרואורגניזמים. פותחה ב-2008, ומספקת מגוון כלים לניתוח ולויזואליזציה של נתוני גנום.
(EDGAR (Efficient Database framework for comparative genome analysis using BLAST – פלטפורמה לגנים המבוססת על גנומיקה השוואתית ואנליזות להבדלים בין גנים. פורסמה ב-2009, ושימשה כאחד מהכלים התדירים לשימוש בתחום המחקר של הגנום המיקרוביאלי עבור השוואות רחבות היקף ומחקרים פילוגנטיים המבוססים על ריצוף כל הגנום.
EzBiocloud – פלטפורמת ענן שבמאגרה קיימים גני רנ"א ריבוזומלי 16S ונתוני הגנום השלם. השיטה מתמקדת בתכונות אנליזה השוואתיות גנומיות וטקסונומיות. פותחה על ידי ChunLab. EzBiocloud ומחשבת תכונות גנומיות כגון: גודל הגנום, תוכן בסיסי גואנין וציטוזין, פנגנום וגנום ליבה וקבוצות אורתולוגיות לכל סט גנומי השוואתי.
OrtholugeDB – מאגר נתונים ציבורי שפותח ב-2013 על ידי Simon Fraser university המאחסן גנים אורתולוגיים לבקטריה וארכאה ומספק חיזוי אורתולוגי לגנומים מרוצפים באופן מלא, ממאגר NCBI RefSeq.
Roary – יישום להרכבת פנגנום (pan genome) שפותח על ידי Welcome Trust Sanger Institute ב-2015. הרעיון הבסיסי של יישום זה הוא לבצע סינון וקיבוץ נתונים (clustering) לפני השוואת BLAST. יישום זה מפחית משמעותית את זמן הריצה ודרישות זיכרון לאנליזת אלפי גנומים של פרוקריוטים בתחנת עבודה יחידה.
לקריאה נוספת

Bundalovic-Torma C., Parkinson J. (2015) Comparative Genomics and Evolutionary Modularity of Prokaryotes. In: Krogan, PhD N., Babu, PhD M. (eds) Prokaryotic Systems Biology. Advances in Experimental Medicine and Biology, vol 883. Springer, Cham
Singh J, Kaur S, Majithia H. Emerging genetic technologies for improving the security of food crops. Emerging technologies for promoting food security: Overcoming the world food crisis. 2015; 23–41.
ויקיפדיה האסטונית

| --- | --- |


 סוג:  אנציקלופדיית אינטרנט חופשית
 הקמה:  24 ביולי 2002 
 בעלות:  קרן ויקימדיה 
 שפה:  Standard Estonian 
 הרשמה:  לא חובה
 ערכים:  250,386
 https://et.wikipedia.org/ 
 הסטטיסטיקה של ויקיפדיה האסטונית
  סטטיסטיקת צפיות של ויקיפדיה האסטונית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה האסטונית (אסטונית: Eestikeelne Vikipeedia) היא הגרסה בשפה האסטונית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה. ויקיפדיה האסטונית נוצרה ב-24 ביולי 2002, ונכון ל-26 בינואר 2025 ישנם בה 250,386 ערכים ו-599 משתמשים פעילים.
ב-7 בדצמבר 2008, עורך בוויקיפדיה האסטונית בשם אנדרס לואור (Andres Luure) זכה, יחד עם חמישה עשר מתנדבים אחרים ב"אות ההתנדבות" לשנת 2008 מטעם ממשלת אסטוניה. בשנת 2013 זכה לואור גם בעיטור הכוכב הלבן המוענק באסטוניה על תרומתו לוויקיפדיה.
תחרות כתיבת ערכים ראשונה מסוגה בוויקיפדיה האסטונית התקיימה באביב 2009, ותחרות צילום תמונות ראשונה התקיימה בקיץ 2010. מאז ועד היום, תחרויות מסוג זה מתקיימות באופן שוטף בוויקיפדיה האסטונית.
סטטיסטיקות

| מספר ערכים | תאריך |
| --- | --- |
1,000: אוקטובר 2003
10,000: 15 במאי 2005
50,000: 4 ביוני 2008
100,000: 25 באוגוסט 2012
167,000: 18 בדצמבר 2017
205,700: 7 בפברואר 2020
נכון לאוגוסט 2012, ויקיפדיה האסטונית דורגה במקום השלישי מבין כלל הוויקיפדיות בעלות למעלה מ-100,000 ערכים, בדירוג המבוסס על המספר הכולל של הערכים ביחס לכלל דוברי השפה. ביחס לפרמטר מספר הערכים לבדו, ויקיפדיה האסטונית מדורגת במקום העשירי בין כלל הוויקיפדיות.
ויקיפדיה האסטונית הייתה הוויקיפדיה ה-41 שהגיעה לרף של 100,000 ערכים, והוויקיפדיה השלישית בשפה אורלית שהגיעה להישג זה (לאחר ויקיפדיה הפינית וויקיפדיה ההונגרית).
ויקיפדיה האסטונית מתאפיינת בשיעור גבוה יחסית של מפעילי מערכת ביחס לכלל העורכים הפעילים (מעל 9%). לצורך השוואה, בוויקיפדיה הפינית, שיעור מפעילי המערכת ביחס לכלל העורכים הפעילים עומד על 2.5% בלבד. נכון לדצמבר 2017, ישנם 905 עורכים פעילים בוויקיפדיה האסטונית, וכן 33 מפעילי מערכת.
מרביתן המכריע של העריכות בוויקיפדיה האסטונית מקורן באסטוניה גופה, כאשר מספר מצומצם של עריכות נעשות משכנותיה של המדינה בצפון אירופה.
קהילת ויקיפדיה האסטונית

מפגש הוויקיפדים הראשון של הקהילה האסטונית נערך בשנת 2007.
ויקימדיה אסטוניה הוקמה בשנת 2010, כאגודה מקומית (צ'פטר), במטרה לתמוך בפעילותה של ויקיפדיה האסטונית.
גלריה

מפגש הקיץ הראשון בוויקיפדיה האסטונית (2009)
חגיגות כתיבת הערך ה-100,000 בוויקיפדיה האסטונית (2012)
מפגש עורכים (2015)
מפגש ויקיפדים מאסטוניה ומלטביה (2016)
הערות שוליים

↑  All Wikipedias ordered by number of articles.
ועדת השמות האנטארקטית של ניו זילנד

| --- | --- |
 מדינה:  ניו זילנד 
 תקופת הפעילות:  1956–הווה (כ־69 שנים) 
 
ועדת השמות האנטארקטית של ניו זילנד (באנגלית: New Zealand Antarctic Place-Names Committee; בקיצור: NZ-APC) היא ועדה שהוקמה בשנת 1956 על ידי ניו זילנד כאשר ניתנה לה הסמכות לתת שמות לאתרים בשטח חסות רוס שבאנטארקטיקה.
חברי הוועדה היו מומחים בנושא אנטארקטיקה, והם עבדו בשיתוף עם גופים בעלי סמכות דומה באוסטרליה, בבריטניה ובארצות הברית, כדי שיתנו את הסכמתם על השמות הניתנים.
הוועדה נתנה לאתרים רבים באנטארקטיקה את שמותיהם, ובין היתר לאתרים: חוף בורכגרווינק, רכס בארקר.
ראו גם

משלחת הסקר הגאולוגי האנטארקטי של ניו זילנד
הוועדה המייעצת לשמות אנטארקטיים
הוועדה המייעצת לשמות אנטארקטיים של בריטניה